হুবার্ট ডগার্ট
জর্জ হুবার্ট গ্রাহাম ডগার্ট (ইংরেজি: Hubert Doggart; জন্ম: ১৮ জুলাই, ১৯২৫ - মৃত্যু: ১৬ ফেব্রুয়ারি, ২০১৮) লন্ডনের আর্লস কোর্টে জন্মগ্রহণকারী প্রথিতযশা ইংরেজ ক্রিকেটার, ক্রীড়া প্রশাসক ও বিদ্যালয়ের শিক্ষক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের পক্ষাবলম্বন করে খেলেছেন। কেমব্রিজ বিশ্ববিদ্যালয়ের পক্ষেও খেলেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ-ব্রেক বোলিংয়ে পারদর্শীতা দেখিয়েছেন হুবার্ট ডগার্ট।